open-index/open-wikipedia-markdown huggingface dataset:
Mano Negra

Οι **Mano Negra** ήταν γαλλικό συγκρότημα που ιδρύθηκε το 1987 από τον Μάνου Τσάο, τον αδελφό του Αντουάν και τον ξάδελφό του Σαντιάγο Κασαριέγκο. Διαλύθηκε περίπου το 1995, αλλά πολλά μέλη είχαν αποχωρήσει από το 1992.

Οι Mano Negra ανάμιξαν διάφορα μουσικά στυλ: Πανκ (επηρεασμένοι από τους The Clash), Ρέγκε, Σκα και Λάτιν. Το συγκρότημα, που είναι ακόμα φημισμένο σε τρεις ηπείρους, ήταν μεταξύ των πρωτοπόρων της διάδοσης της *παγκόσμιας μουσικής* (*world music*) και έχει επηρεάσει αμέτρητα συγκροτήματα στην Ευρώπη και τη Νότια Αμερική. Ο Μάνου Τσάο συνέχισε με μια πολύ επιτυχημένη σόλο καριέρα.

Το όνομα *La Mano Negra* (*Το Μαύρο Χέρι*) ήταν μια υποτιθέμενη οργάνωση αναρχικών στην Ισπανία. Η Ισπανική αστυνομία κατηγορούσε τους περισσότερους Ισπανούς αναρχικούς ότι ήταν μέλη της οργάνωσης.

## Δισκογραφία
* 1988 - *Patchanka*
* 1989 - *Puta's Fever*
* 1991 - *King of Bongo*
* 1994 - *Casa Babylon*

## Παραπομπές


## Πρόσθετες πληροφορίες

* Chao, Ramón. *Mano Negra en Colombia. Un tren de hielo y fuego* (αρχικός τίτλος *Un train de glace et de feu*), 1994. Αγγλική μετάφραση: *The Train of Ice and Fire* (Route, 2009, ISBN 978-1-901-92737-5). Ένα χρονικό της περιοδείας των Mano Negra, το 1993, με την ετοιμόρροπη σιδηροδρομική γραμμή της Κολομβίας μέσα από μικρά, αγροτικά χωριά, γραμμένο από τον πατέρα του Manu, Ramón Chao. Το όνομα του τραίνου, "Expresso de Hielo" (ελλ. Το παγωμένο εξπρές), είναι εμπνευσμένο από την εναρκτήρια γραμμή του μυθιστορίματος του Gabriel García Márquez *Εκατό Χρόνια Μοναξιά*.

Κατηγορία:Γαλλικά punk rock συγκροτήματα
HIM

Οι **HIM** ήταν φινλανδικό γκόθικ ροκ συγκρότημα που δημιουργήθηκε το 1991 από τον τραγουδιστή Βίλε Βάλο, τον κιθαρίστα Μίκκο Λίντστρομ και τον μπασίστα Μιζέ Αμούρ, γνωστό επίσης και ως Μίκο Παανάνεν. Ηχογράφησαν και κυκλοφόρησαν έξι συνολικά άλμπουμ. Το αρχικό όνομα του σχήματος ήταν "His Infernal Majesty", αλλά σύντομα αλλάχθηκε στο απλούστερο HIM. Από το 2006, είναι το πρώτο και μοναδικό φινλανδικό ροκ σχήμα που έγινε χρυσό σε πωλήσεις στις ΗΠΑ. Διαλύθηκαν το 2017.

## Δισκογραφία

* *[[Greatest Lovesongs Vol. 666]]* (1997)
* *[[Razorblade Romance]]* (2000)
* *[[Deep Shadows and Brilliant Highlights]]* (2001)
* *[[Love Metal]]* (2003)
* *[[And Love Said No]]*
* *[[Dark Light]]* (2005)
* *Uneasy Listening Vol. 1* (2006)
* *Uneasy Listening Vol. 2* (2007)
* *[[Venus Doom]]* (2007)
* *[[Screamworks: Love in Theory and Practice]]* (2010)
* *[[Tears on Tape]]* (2013)

## Μέλη

**Πρώην**

* Βίλε Βάλο — Φωνητικά (1991–2017)
* Μίκκο Λίντστρομ (Λιντε) — Κιθάρα (1991-2017)
* Μιγκέ Αμούρ (Μίκο Παανανεν) — Μπάσο, δεύτερα φωνητικά(1991-2017)
* Γιάννε "Μπέρτον" Πουουρτίνεν — Πλήκτρα, δεύτερα φωνητικά (2001-2017)
* Γιούκα Κρόγκερ (Κόσμο) — Ντράμς (2015-2017)
* Γιουίππι (Juippi) — Ντραμς (1991-1992)
* Ταρβόβεν (Tarvonen) — Ντραμς (1991-1992)
* Όκι (Oki) — Ρυθμ κιθάρα (1992-1996)
* Άνττο Μελασνιέμι (Antto "Zoltan" Melasniemi) — Πλήκτρα (1995-1998)
* Γιουχάνα Τουόμας (Juhana Tuomas "Pätkä" Rantala) — Ντραμς (1995-1999)
* Γιούσσι-Μίκκο "Γιούσκα" Σάλμινεν (Jussi-Mikko "Juska" Salminen) — Πλήκτρα (1998-2000)
* Μίκκα "Γκας" Κάρππινεν — Ντραμς (1999-2015)

## Παραπομπές


## Εξωτερικοί σύνδεσμοι

* Επίσημη ιστοσελίδα
* Επίσημο MySpace
* HIM στο AllMusic

Κατηγορία:Νικητές Kerrang! Awards
Κατηγορία:Φινλανδικά rock συγκροτήματα
Κατηγορία:HIM
Μάρκος Σκληβανιώτης

Ο **Μάρκος Σκληβανιώτης** είναι Έλληνας συγγραφέας και ποιητής.

Γεννήθηκε και κατοικεί στην Πάτρα. Σπούδασε Χημικός Μηχανικός στο Αριστοτέλειο Πανεπιστήμιο Θεσσαλονίκης (1977) και έλαβε τον τίτλο του Διδάκτορα από το Πανεπιστήμιο Leed, UK (1982).  Ηταν υπεύθυνος επεξεργασίας ποιότητας νερού ΔΕΥΑ Πάτρας.  Είναι συνταξιούχος.

## Ποιητικές συλλογές
**Η μυστική προσευχή του Οδυσσέα*, εκδόσεις Περί Τεχνών, Πάτρα 2001, ISBN 960-86814-9-9
**Συνέπειες του πραγματικού*, Εκδόσεις  Γαβριηλίδης, Αθήνα 2006, ISBN  960-336-167-4
**Αγκαλιά με τον ασπάλαθο*, Εκδόσεις  Γαβριηλίδης, Αθήνα 2004, ISBN 978-0-00-336342-5
**ΚΑΒΑ*, Εκδόσεις Γαβριηλιδης, Αθήνα 2010, ISBN 978-960-336-529-7

## Βιβλία του
**Ποιότητα πόσιμου νερού, Πάτρα: Δημοτική Επιχείρηση Ύδρευσης-Αποχέτευσης Πάτρας*, Πάτρα 2004, ISBN 960-88086-0-Χ

## Εξωτερικοί σύνδεσμοι
*Η ιστοσελίδα του στην Άτυπη Λέσχη Νέων Λογοτεχνών 
*Η Πολιτική Ιστορία ενός Πολύτιμου Αγαθού

Κατηγορία:Έλληνες συγγραφείς του 21ου αιώνα
Κατηγορία:Νεοέλληνες ποιητές
Κατηγορία:Έλληνες ποιητές
In vitro

Η λατινογενής έκφραση ***in vitro*** (κυριολεκτικά «ἐν ὑάλῳ» δηλ. «μέσα στο γυαλί», συνεκδοχικά «μέσα στο δοκιμαστικό σωλήνα»), είναι επιστημονικός όρος της Βιολογίας που αναφέρεται κυρίως στην τεχνική της πραγματοποίησης ενός δεδομένου πειράματος σε δοκιμαστικό σωλήνα ή γενικότερα για πειράματα που πραγματοποιούνται σε αυστηρά ελεγχόμενες συνθήκες έξω από τους ζωντανούς οργανισμούς.

## Χρήσεις του όρου
### Ιατρική
Χαρακτηριστική εφαρμογή του όρου είναι στη γονιμοποίηση ανθρώπινων ωαρίων σε δοκιμαστικό σωλήνα στο εργαστήριο, πριν την εμφύτευση τους και πάλι στη μητέρα.
### Μοριακή Βιολογία
Πολλά πειράματα στην Μοριακή Βιολογία πραγματοποιούνται σε τέτοιες συνθήκες γιατί σε συνθήκες μέσα στους οργανισμούς τα αποτελέσματα ενδεχομένως να μην ανταποκρινόταν στη σχεδίαση του πειράματος. Τα πειράματα αυτά αποκαλούνται *in vitro*, σε αντιδιαστολή με τον όρο *[[in vivo]]*. Παραδείγματα συμπεριλαμβάνουν την *in vitro* μεταλλαξιογένεση, την *in vitro* «ενίσχυση»(πολλαπλασιασμό) του DNA, την *in vitro* συγκρότηση και την *in vitro* μεταγραφή.

#### ''In vitro'' μεταλλαξιογένεση
Η λεγόμενη ***in vitro'' μεταλλαξιογένεση''' (''in vitro'' mutagenesis) είναι ειδική μέθοδος εξ ενός συνόλου άλλων που επιτρέπει την εισαγωγή σ΄ ένα [[DNA|μόριο DNA]] μια τυχαία ή συγκεκριμένη [[μετάλλαξη]]. Στην αρχή αφαιρείται από το κύτταρο το DNA που πρόκειται να μεταλλαχθεί, γίνεται η μετάλλαξη εκτός κυττάρου και στη συνέχεια επανεισάγεται σ΄ αυτό.

==== ''In vitro'' ενίσχυση DNA ====
Η λεγόμενη ***in vitro* ενίσχυση DNA*' (*in vitro* DNA amlification) πρόκειται για ειδική μέθοδο «ενίσχυσης» (πολλαπλασιασμού) του DNA που πραγματοποιείται σε δοκιμαστικό σωλήνα. Η κατεξοχήν τεχνική που χρησιμοποιείται είναι η αλυσιδωτή αντίδραση πολυμεράσης.

#### ''In vitro'' συγκρότηση
Η λεγόμενη ***in vitro'' συγκρότηση''' (''in vitro'' packaging), είναι η συγκρότηση μολυσματικών μορίων [[βακτηριοφάγος|βακτηριοφάγων]], (ή φάγων), με χρησιμοποίηση [[εκχύλισμα|εκχυλίσματος]] από μολυσμένα κύτταρα φάγων, που γίνεται σε δοκιμαστικό σωλήνα.

==== ''In vitro'' μεταγραφή ====
Η λεγόμενη ***in vitro* μεταγραφή*' (*in vitro* transcription) είναι ένα ακυτταρικό σύστημα που περιέχει όλα τα απαραίτητα ένζυμα, και κάποια άλλα συστατικά για τη μεταγραφή αλληλουχιών DNA.

## Δείτε επίσης
* *[[Ex vivo]]*
* *[[In situ]]*
* *[[In utero]]*
* *[[In vivo]]*
* *[[In silico]]*
* *[[In vitro fertilization]]*

Κατηγορία:Βιολογικοί όροι
Κατηγορία:Λατινικές φράσεις
Κατηγορία:Λατινικές βιολογικές φράσεις
Κατηγορία:Εργαστηριακές τεχνικές
In utero

Ο όρος **In utero** μπορεί να αναφέρεται στα εξής:
**in utero*, τη Λατινική φράση που σημαίνει *ενδομήτρια*. Χρησιμοποιείται στην Βιολογία για να περιγράψει την κατάσταση του εμβρύου. 
**[[In Utero (άλμπουμ)|In Utero]]*, το άλμπουμ του μουσικού συγκροτήματος Nirvana. 

## Δείτε επίσης
* *[[ex vivo]]*, 
**[[in silico]]*
**[[in situ]]*
**[[in vitro]]* 
**[[in vivo]]*

Κατηγορία:Λατινικές φράσεις
Κατηγορία:Βιολογικοί όροι
Κατηγορία:Λατινικές βιολογικές φράσεις
In vivo

Η λατινογενής έκφραση ***in vivo***, (που ελληνικά αποδίδεται «*ἐν ζωῄ*») αναφέρεται σε ό,τι λαμβάνει χώρα μέσα σε έναν έμβιο οργανισμό. Ιδιαίτερα στη Βιολογία ο όρος αναφέρεται σε πειράματα που πραγματοποιούνται σε ιστούς εντός ζώντος οργανισμού σε αντιδιαστολή με τον όρο *[[in vitro]]* (= «σε δοκιμαστικό σωλήνα»), που αναφέρεται σε αντίστοιχα πειράματα αποσπασμένων μερών εκτός του ζωντανού οργανισμού, καθώς και σε έρευνες και πειράματα *[[ex vivo]]*. 
* Γενικά οι κλινικές δοκιμές και τα πειράματα με ζώα είναι μορφές έρευνας *in vivo*.
Ο τύπος αυτός έρευνας αποτελεί έναν ολιστικό τρόπο πειραματισμού. Προσφέρεται για μελέτες περισσότερο από τις *[[in vitro]]* μελέτες, λόγω του ότι δίνει πιστότερα, και πλέον ασφαλή και αξιόπιστα σε χρήση αποτελέσματα σε ένα πείραμα*.

Παρόλα αυτά, εκτός του ότι τα πειράματα του είδους αυτού έχουν υψηλότερο κόστος πραγματοποίησης, σε πολλές περιπτώσεις και πολύ συχνά, (ιδιαίτερα πρόσφατα), συναντούν τεράστιες δυσκολίες εκτέλεσης λόγω αναφυομένων θεμάτων κοινωνικής ηθικής και ζωοφιλίας.

* Σημαντικότερα "in vivo" πειράματα είναι εκείνα της "in vivo mutagenesis" δηλαδή της δημιουργίας "μετάλλαξης εν ζωῄ". Επίσης στις "in vivo" έρευνες και μελέτες υπάγονται οι διάφορες μετρήσεις [[σφυγμός|σφυγμού]], θερμοκρασίας σώματος, οι [[καρδιογραφία|καρδιογραφίες]], μερικώς οι [[ακτινογραφία|ακτινογραφίες]] κ.ά.

<u>Σημειώνεται</u> ότι η ελληνική έκφραση "*εν ζωῄ*" χρησιμοποιείται κυρίως σε ανθρώπους που μετά από κάποιο συμβάν διατηρούνται στη ζωή, καθώς και σε πράξεις ανθρώπων προ του θανάτου τους. Αντίθετη ελληνική έκφραση είναι "*μετά θάνατον*".

== Αναφορές ==
<references/>

== Δείτε επίσης ==
* *Ex vivo*
* *In situ*
* *In utero*
* *In vitro*
* *In silico''

Κατηγορία:Λατινικές φράσεις
Κατηγορία:Βιολογικοί όροι
Κατηγορία:Λατινικές βιολογικές φράσεις
In silico

***In silico*** είναι μία φράση που αναφέρεται σε ό,τι πραγματοποιείται με τη βοήθεια υπολογιστή ή μέσω προσομοίωσης σε υπολογιστή. Η φράση αυτή είναι κατασκευασμένη κατ' αναλογία με τις λατινικές φράσεις *[[in vivo]]* και *[[in vitro]]*, που χρησιμοποιούνται ευρέως στη βιολογία και αναφέρονται αντιστοίχως σε πειράματα εντός ή εκτός ζωντανών οργανισμών. Αντίθετα με την κοινή αντίληψη, *in silico* δεν σημαίνει τίποτα στα λατινικά, αλλά είναι επιστημονικό επινόημα.

Η έκφραση ***in silico*** πρωτοχρησιμοποιήθηκε το 1989 στο συμπόσιο «*Cellular Automata: Theory and Applications*» στο Λος Άλαμος του Νέου Μεξικού, το οποίο αφορούσε τα κυτταρικά αυτόματα. Ο Pedro Miramontes, ένας μαθηματικός από το Εθνικό Ανεξάρτητο Πανεπιστήμιο του Νέου Μεξικό (National Autonomous University of Mexico) (UNAM) παρουσίασε μία αναφορά με τον τίτλο «*[[DNA]] και [[RNA]]: Φυσικοχημικοί περιορισμοί, κυτταρικά αυτόματα και μοριακή εξέλιξη*». Στο τίτλο του ο Miramontes χρησιμοποίησε τον όρο «*In silico*» για να χαρακτηρίσει βιολογικά πειράματα που προσομοιώθηκαν σε υπολογιστή.

## Δείτε επίσης
* *[[ex vivo]]*
* *[[in situ]]*
* *[[in utero]]*
* *[[in vitro]]*
* *[[in vivo]]*

## Αναφορές


## Εξωτερικοί σύνδεσμοι
* World Wide Words: ''In silico''

Κατηγορία:Βιολογικοί όροι
Κατηγορία:Λατινικές βιολογικές φράσεις
Κατηγορία:Φαρμακευτική βιομηχανία
Πολύχρωμες Σπείρες (τοιχογραφία)

Οι "**Πολύχρωμες Σπείρες**" είναι τοιχογραφία μεγάλων διαστάσεων, που αποκαλύφθηκε στον οικισμό του Ακρωτηρίου της Σαντορίνης και κοσμούσε τον τοίχο δωματίου του δεύτερου - μη σωζόμενου - ορόφου του κτιρίου **Ξεστή 3**. Οι διαστάσεις της είναι περίπου 3,20 μέτρα ύψος και 5,30 μέτρα πλάτος.
Αποτελεί απόδειξη του γεγονότος ότι οι καλλιτέχνες της Θήρας γνώριζαν την λεγόμενη Σπείρα του Αρχιμήδη, πάνω από χίλια χρόνια πριν από αυτόν. Στην τοιχογραφία προκαλεί εντύπωση μια σειρά από σπείρες διακοσμημένες με κουκκίδες, διαμέτρου περίπου 32 εκατοστών, οι οποίες είναι σχεδόν τέλειες *σπείρες του Αρχιμήδη*, με αποκκλίσεις από την μαθηματική φόρμουλα που δεν ξεπερνούν το ένα τρίτο του χιλιοστού. Οι ερευνητές πιστεύουν ότι οι σπείρες σχεδιάστηκαν με στάμπο (*stencil*) που αποτελείτο από έξι επιμέρους τμήματα για εύκολη μεταφορά, αλλά δεν είναι γνωστό το πως κατασκευάστηκε αυτός ο οδηγός.

## Αναφορές


Πολ
Ex vivo

***Ex vivo*** (Λατινικά: εκτός ζώντος οργανισμού) είναι όρος της βιολογίας που αναφέρεται σε ό,τι λαμβάνει χώρα έξω από τον οργανισμό. Στη βιολογία, ***ex vivo*** αναφέρεται σε πειραματισμούς που πραγματοποιούνται πάνω σε ζωντανούς ιστούς, ή σε τεχνητό περιβάλλον έξω από τον οργανισμό. Οι πιο κοινές «**ex vivo**» διαδικασίες χρησιμοποιούν ζωντανά κύτταρα, ή ιστούς αποσπασμένους από ζωντανούς οργανισμούς και καλλιεργημένους σε εργαστηριακά μηχανήματα, υπό άσηπτες συνθήκες για ώρες, ημέρες ή και εβδομάδες. Αυτό επιτρέπει τα πειράματα να πραγματοποιούνται υπό αυστηρά ελεγχόμενες συνθήκες, πράγμα που θα ήταν αδύνατο σε ζωντανούς οργανισμούς, παρά το γεγονός ότι οι συνθήκες δεν είναι οι ίδιες με αυτές στην πραγματικότητα.

Ένα κύριο πλεονέκτημα της χρήσης ιστών απο ex νίνο είναι η ικανότητα εκτέλεσης δοκιμών ή μετρήσεων που διαφορετικά δεν θα ήταν δυνατές ή ηθικές σε ζωντανά άτομα. Οι ιστοί μπορούν να αφαιρεθούν με πολλούς τρόπους, συμπεριλαμβανομένων εν μέρει, ως ολόκληρα όργανα ή ως μεγαλύτερα συστήματα οργάνων.

## Χρήσεις
Παραδείγματα χρήσης ex νίνο δείγματος περιλαμβάνουν:

* την εξεύρεση παραγόντων θεραπείας καρκίνου οι οποίοι είναι αποτελεσματικοί έναντι των καρκινικών κυττάρων του οργανισμού.
* μετρήσεις φυσικών, θερμικών, ηλεκτρικών, μηχανικών, οπτικών και άλλων ιδιοτήτων ιστών, ιδιαίτερα σε διάφορα περιβάλλοντα που δεν μπορούν να διατηρήσουν τη ζωή τους (π.χ. σε ακραίες πιέσεις ή θερμοκρασίες).
* ρεαλιστικά μοντέλα για την ανάπτυξη χειρουργικών διαδικασιών.
* έρευνες σχετικά με την αλληλεπίδραση διαφορετικών τύπων ενέργειας με τους ιστούς.
* τη γονιδιακή θεραπεία.

## Δείτε επίσης
**[[in situ]]*
**[[in utero]]*
**[[in vitro]]*
**[[in vivo]]*
**[[in silico]]*

Κατηγορία:Βιολογικοί όροι
Κατηγορία:Λατινικές φράσεις
Κατηγορία:Λατινικές βιολογικές φράσεις
Αλεξάνδρα Τριάντη

Η **Αλεξάνδρα Τριάντη** (Αθήνα, 1896 – Αθήνα, 15 Νοεμβρίου 1977) ήταν Ελληνίδα τραγουδίστρια του λιντ.

## Βιογραφία

Γεννήθηκε το 1896 στην Αθήνα και ήταν αδελφή του Κώστα Κοτζιά, Δημάρχου Αθηναίων και Υπουργού. Σε μικρή ηλικία ασχολήθηκε με τη μουσική. Σπούδασε μονωδία στο Ωδείο Αθηνών με τον καθηγητή Κίμωνα Τριανταφύλλου, από όπου και αποφοίτησε το 1921 με άριστα παμψηφεί και χρυσό μετάλλιο, ενώ αργότερα αναχώρησε για την Ευρώπη και συγκεκριμένα για τη Βιέννη όπου σπούδασε με τον Φίλιπ Φόρστεν και τον Φραντς Στάινερ.

Από το 1927 άρχισε τις εμφανίσεις της στο Ευρωπαϊκό κοινό με πρώτη αυτή στο Volkshaus της Βιέννης. Την περίοδο 1930-1950 η Αλεξάνδρα Τριάντη συγκαταλεγόταν στις σπουδαιότερες τραγουδίστριες του λιντ. Στα τέλη της δεκαετίας του '50 σταμάτησε να τραγουδά αλλά παρ' όλα αυτά συνέχισε να δραστηριοποιείται στον χώρο της μουσικής, βοηθώντας στην ανάπτυξη της μουσικής στην Ελλάδα. Είχε διατελέσει αντιπρόεδρος (1957-1968) και πρόεδρος (1968-1977) του Συλλόγου «Οι Φίλοι της Μουσικής», ενώ διαδραμάτισε και πρωταγωνιστικό ρόλο στην ίδρυση του Μεγάρου Μουσικής Αθηνών, του οποίου υπήρξε ιδρυτικό μέλος.

Για την ανέγερση του Μεγάρου δώρισε όλη της την περιουσία στο Σύλλογο «Οι Φίλοι της Μουσικής», ενώ το αρχείο της περιήλθε στη Μουσική Βιβλιοθήκη «Λίλιαν Βουδούρη» τον Μάιο του 1993. Ανάμεσα στις αίθουσες του Μεγάρου υπάρχει μία χωρητικότητας 1.750 θεατών που φέρει το όνομα της.

Απεβίωσε στις 17 Νοεμβρίου του 1977. Ήταν παντρεμένη με τον Γεώργιο Τριάντη και σε δεύτερο γάμο με τον Μιχάλη Κυριακίδη.

## Παραπομπές


Κατηγορία:Ελληνίδες τραγουδίστριες
Κατηγορία:Απόφοιτοι του Ωδείου Αθηνών
Κατηγορία:Καθηγητές της Δραματικής Σχολής του Εθνικού Θεάτρου
Ιερά Μητρόπολις Γόρτυνος και Μεγαλοπόλεως

Η **Ιερά Μητρόπολις Γόρτυνος και Μεγαλοπόλεως** περιλαμβάνει τις δύο τέως επαρχίες της Γόρτυνος και της Μεγαλοπόλεως. Έδρα της είναι η Δημητσάνα Αρκαδίας και δεύτερη έδρα είναι η Μεγαλόπολη. Περιλαμβάνει πλήθος ιστορικών ιερών μονών και βυζαντινών ναών.

Μητροπολίτης, από τις 8 Οκτωβρίου 2022 είναι ο Νικηφόρος (Ευσταθίου).

## Επισκοπικός κατάλογος

## Μονές
### Ανδρικές
* Ασκητήριο Αγίου Νίκωνος του «Μετανοείτε»
* Μονή Αγίας Παρασκευής Βάχλιας
* Μονή Τίμιου Προδρόμου
* Μονή Αιμυαλών
* Μονή της Θεοτόκου Βαλτεσινίκου
* Μονή Κοιμήσεως Θεοτόκου Κολοκοτρώνη Μεγαλοπόλεως
* Μονή Φιλοσόφου

### Γυναικείες
* Μονή Αμπελακίου
* Μονή Καλαμίου
* Μονή Κερνίτσης
* Μονή Κλειβωκάς
* Μονή Μακρυσίου
* Μονή Μπούρα
* Μονή Άκοβας

### Διαλυμένες
* Μονή Ζωοδόχου Πηγής Στεμνίτσας
* Μονή Αγ. Δημητρίου Στεμνίτσας
* Μονή Ισιώματος Καρυών
* Μονή Αγ. Θεοδώρων Πυργακίου
* Μονή Παναγιάς στο Κραμποβό
* Μονή Ρεκίτσας
* Μονή Αγ. Νικολάου Βαλτεσινίκου
* Μονή Αγίας Σολομονής
* Μονή Αγ.Νικολάου Χουντάλου
* Ἀσκητήριο Ἁγίου Νίκωνος
* Ἀσκητήριο Αναλήψεως Καμενίτσα

## Τοπικοί Άγιοι
#Άγιος Αθανάσιος Αρχιεπίσκοπος Χριστιανουπόλεως, 17 Μαΐου, το λείψανό του φυλάσσεται στην Ιερά Μονή Τιμίου Προδρόμου Γορτυνίας
#Άγιος Γρηγόριος ο Ε' Πατριάρχης Κωνσταντινουπόλεως, 10 Απριλίου, το λείψανό του φυλάσσεται στον Ιερό Καθεδρικό Ναό των Αθηνών
#Αγία Θεοδώρα Βάστα Μεγαλουπόλεως, 11 Σεπτεμβρίου
#Όσιος Νίκων ο «Μετανοείτε», 26 Νοεμβρίου
#Άγιος Θεόκλητος ο Λακεδαιμόνιος εκ Δημητσάνας, 1 Δεκεμβρίου
#Άγιος Διονύσιος ο Α' ο Σοφός, οικουμενικός πατριάρχης ο εκ Δημητσάνας, 23 Νοεμβρίου
#Νεομάρτυρας Ευθύμιος εκ Δημητσάνας
#Όσιος Αγάπιος ο νεότερος, 24 Δεκεμβρίου
και πλήθος άλλων αγίων και οσίων που πέρασαν, γεννήθηκαν ή έδρασαν στην περιοχή της Αρκαδίας

## Παραπομπές


## Πηγές
* 
* 

Κατηγορία:Ιερά Μητρόπολις Γόρτυνος και Μεγαλοπόλεως
Γορτυνος
Κατηγορία:Δημητσάνα
Καρολίνα Φερδινάνδη Λουίζα των Δύο Σικελιών

Η **Μαρία Καρολίνα** (ιταλ. *Maria Carolina di Borbone-Due Sicilie*, 5 Νοεμβρίου 1798 - 16 Απριλίου 1870) του Οίκου των Βουρβόνων-Δύο Σικελιών ήταν πριγκίπισσα των Δύο Σικελιών και με τον γάμο της έγινε δούκισσα του Μπερρύ. 

## Βιογραφία
Η *Μαρία Καρολίνα Φερδινάνδη Λουίζα* ήταν κόρη του Φραγκίσκου Α΄ των Δύο Σικελιών και της Μαρίας Κλημεντίνης των Αψβούργων-Λωρραίνης, κόρη τού Λεοπόλδου Β΄ της Αγίας Ρωμαϊκής Αυτοκρατορίας.

Έγινε δημοφιλές πρόσωπο σε ολόκληρη τη Γαλλία μετά τη δολοφονία του συζύγου της (1820) στην Όπερα του Παρισιού. Σε πολύ λίγους μήνες γεννήθηκε ο γιος τους, Ερρίκος, Κόμης του Σαμπόρ, που βασίλεψε στη Γαλλία για επτά μέρες (1830) μετά την παραίτηση του παππού του και του θείου του. Στη συνέχεια αντικαταστάθηκε από το Λουδοβίκο Φίλιππο της Ορλεάνης.

Συνωμότησε (1832) κατά του βασιλιά Λουδοβίκου Φιλίππου για να επαναφέρει στον θρόνο τον γιο της, όμως η σκευωρία απέτυχε και φυλακίστηκε.

Παντρεύτηκε τον ανιψιό του Λουδοβίκου ΙΗ΄ της Γαλλίας, Κάρολο Φερδινάνδο του Αρτουά, Δούκα του Μπερρύ, δεύτερο γιο του Καρόλου Ι΄ της Γαλλίας (1816) μετά από διαπραγματεύσεις με τον Γάλλο απεσταλμένο Πιέρ Λουί Ζαν Καζιμίρ ντε Μπλακά.

## Οικογένεια
Παντρεύτηκε τον Κάρολο Φερδινάνδο του Αρτουά, Δούκα του Μπερρύ, και είχε δύο τέκνα:
* Λουίζα Μαρία Θηρεσία (1819 - 1864), παντρεύτηκε τον Κάρολο Γ΄ της Πάρμα.
* Ερρίκος (1820 - 1883), Κόμης του Σαμπόρ, Δούκας του Μπορντώ & διεκδικητής βασιλιάς της Γαλλίας ως *Ερρίκος Ε΄*.

Το 1820 απεβίωσε ο Κάρολος Φερδινάνδος και η Καρολίνα Φερδινάνδη Λουίζα έκανε δεύτερο γάμο το 1831 μυστικά με τον Έττορε Κάρλο Λουκέζι-Πάλι, 8ο Δούκα ντέλλα Γράτσια (1805 - 1865), και είχε τέσσερα τέκνα:
* Κλεμεντίνα (1835 - 1925), Κόμισσα Ζιλέρι νταλ Βέρμε.
* Φραντσέσκα ντι Πάολα (1836 - 1923), Πριγκίπισσα του Άζολι.
** Καμίλο Μάσσιμο, Πρίγκιπας του Άζολι. Ο γιος του:
*** Λεόνε Μάσσιμο, νυμφεύτηκε τη Μαρία Αδελαΐδα της Σαβοΐας-Γένοβας, κόρη του Θωμά, Δούκα της Γένοβας.
** Φαμπρίτσιο Μάσσιμο, Πρίγκιπας του Ροβιάνο, νυμφεύτηκε τη Βεατρίκη των Βουρβόνων-Ισπανίας, κόρη του Καρόλου, Δούκα της Μαδρίτης.
* Μαρία Ιζαμπελλα (1838 - 1873), Μαρκησία Καβριάνι, μετά Κόμισσα ντι Κόντι.
* Αντινόλφο (1840 - 1911), 9ος Δούκας ντελλα Γράτσια. Ο γιος του:
** Πέτρο, νυμφεύτηκε τη Βεατρίκη των Βουρβόνων-Ισπανίας, κόρη του Ροβέρτου Α΄ της Πάρμα.

## Πρόγονοι



## Παραπομπές


## Εξωτερικοί σύνδεσμοι
* 

Κατηγορία:Οίκος των Βουρβόνων-Ισπανίας
Κατηγορία:Δούκισσες του Μπερί
Κατηγορία:Πριγκίπισσες της Γαλλίας
Κατηγορία:Πριγκίπισσες της Σικελίας
Κατηγορία:Πριγκίπισσες των Βουρβόνων-Δύο Σικελιών
Κατηγορία:Πριγκίπισσες της Νάπολης
Φραγκίσκος Α΄ των Δύο Σικελιών

Ο **Φραγκίσκος Α΄** (ιταλ. *Francesco I delle Due Sicilie*, 19 Αυγούστου 1777 - 1830) του Οίκου των Βουρβόνων-Δύο Σικελιών ήταν δούκας της Καλαβρίας και αργότερα βασιλιάς των Δύο Σικελιών (1825-1830). 

## Βιογραφία
Ο *Φραγκίσκος Ιανουάριος Ιωσήφ Ιαβέρης Ιωάννης Βαπτιστής* γεννήθηκε στη Νάπολη και ήταν το πέμπτο παιδί και ο δεύτερος (πρώτος επιβιώσας) γιος του Φερδινάνδου Α΄ των Δύο Σικελιών και της Μαρίας Καρολίνας της Αυστρίας και ανεψιός των βασιλέων της Γαλλίας Λουδοβίκου ΙΣΤ΄ και Μαρίας Αντουανέττας.

Νυμφεύτηκε πρώτα την εξαδέλφη του, Μαρία Κλημεντίνη της Αυστρίας, κόρη του Λεοπόλδου Β΄ της Αγίας Ρωμαϊκής Αυτοκρατορίας (1796), με την οποία απέκτησε δύο παιδιά. Όταν αυτή πέθανε, προχώρησε σε δεύτερο γάμο με την εξαδέλφη του, Μαρία Ισαβέλλα, κόρη του Καρόλου Δ΄ της Ισπανίας, με την οποία απέκτησε δώδεκα παιδιά. Με την παλινόρθωση του πατέρα του στο θρόνο της Νάπολης, ορίστηκε αντιβασιλέας (1812).

Μετά την πτώση του Ναπολέoντα Βοναπάρτη και την επιστροφή του πατέρα του στον θρόνο του βασιλείου, πήρε τον τίτλο του *[[Δουκάτο της Καλαβρίας|δούκα της Καλαβρίας]]* και του διαδόχου. Ενώ φαινομενικά επεδείκνυε μεγάλο ενδιαφέρον για εκδημοκρατισμό, μετά το αυταρχικό Σύνταγμα του 1820 δέχτηκε να γίνει αντιβασιλέας.

Ως βασιλιάς ακολούθησε συντηρητικότερες τακτικές, εγκαταλείποντας τη διοίκηση του κράτους του στα χέρια ανάξιων ευνοουμένων του, έχοντας κάθε στιγμή τον φόβο για δολοφονική απόπειρα εναντίον του.

## Οικογένεια
Νυμφεύτηκε πρώτα το 1797 τη Μαρία Κλημεντίνη των Αψβούργων-Λωρραίνης, κόρη του Λεοπόλδου Β΄ της Αγίας Ρωμαϊκής Αυτοκρατορίας, και απέκτησε 2 τέκνα:
* Μαρία Καρολίνα (1798 - 1870), παντρεύτηκε τον Κάρολο Φερδινάνδο, Δούκα του Μπερρύ. 
* *Φερδινάνδος* Φραγκίσκος (1800 - 1801), Δούκας του Νότο.

Το 1801 απεβίωσε η Μαρία Κλημεντίνη και το 1802 ο Φραγκίσκος Α΄ παντρεύτηκε τη Μαρία Ισαβέλλα των Βουρβόνων-Ισπανίας, κόρη του Καρόλου Δ΄ της Ισπανίας, και απέκτησε δώδεκα τέκνα:
* Λουίζα Καρλόττα (1804 - 1844), παντρεύτηκε το Φραγκίσκο δε Πάουλα, Δούκα του Κάδιθ.
* Μαρία Χριστίνα (1806 - 1878), παντρεύτηκε πρώτα τον εξάδελφο του πατέρα της, Φερδινάνδο Ζ΄ της Ισπανίας, και έπειτα τον Αγουστίν Φερνάντο Μουνιόθ, Δούκα του Ριανσάρες.
* Φερδινάνδος Β΄ (1810 - 1859), Βασιλιάς των Δύο Σικελιών.
* Κάρολος Φερδινάνδος (1811 - 1862), Πρίγκιπας της Κάπουας.
* Λεοπόλδος (1813 - 1860), Κόμης των Συρακουσών.
* Μαρία Αντωνία (1814 - 1898), παντρεύτηκε το Λεοπόλδο Β΄ της Τοσκάνης.
* Αντώνιος (1816 - 1843), Κόμης του Λέτσε.
* Μαρία Αμαλία (1818 - 1857), παντρεύτηκε το Σεβαστιανό της Ισπανίας.
* Μαρία Καρολίνα (1820 - 1861), παντρεύτηκε τον Κάρολο, Κόμη του Μοντεμολίν.
* Θηρεσία Χριστίνα (1822 - 1889), παντρεύτηκε τον Πέτρο Β΄ της Βραζιλίας.
* Λουδοβίκος (1824 - 1897), Κόμης της Άκουιλα.
* Φραγκίσκος δε Πάουλα (1827 - 1892), Κόμης του Τράπανι.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Μονάρχες της Νεαπόλεως
Κατηγορία:Βασιλείς της Σικελίας
Κατηγορία:Δούκες της Καλαβρίας
Κατηγορία:Οίκος των Βουρβόνων-Δύο Σικελιών
Time (τραγούδι, Pink Floyd)

Το **Τime** είναι το τέταρτο τραγούδι από το άλμπουμ The Dark Side of the Moon του Βρετανικού συγκροτήματος Pink Floyd. Είναι το μοναδικό τραγούδι στο άλμπουμ στο οποίο αναφέρονται ως συνθέτες και τα τέσσερα μέλη του συγκροτήματος.

Το ίδιο το τραγούδι είναι ένα *memento mori* που περιγράφει το φαινόμενο όπου ο χρόνος φαίνεται πως περνά γρήγορα καθώς ένας άνθρωπος γερνά, και συνήθως οδηγεί το γηραιό άτομο σε απόγνωση για τις ευκαιρίες που έχασε στα χρόνια του παρελθόντος του. Επίσης μέσα από το κομμάτι θίγονται και άλλες καταστάσεις της ανθρώπινης ζωής, όπως το άγχος της καθημερινότητας και η υποβάθμιση της προσωπικότητάς μας στο βωμό της ρουτίνας και προτρέπει τον ακροατή να κυνηγήσει τα όνειρα του, καθώς αν δεν το κάνει ίσως μετανιώσει στο μέλλον για αυτή του την επιλογή.

Στους στίχους του τραγουδιού δένονται αρμονικά ή ζωή και ο θάνατος, κάτι που παρατηρείται ακόμα και μέσα στον ίδιο στίχο (*You are young and life is long and there is time to kill today, breath-death, run-gun, sunshine-rain, one day-ten years, time is gone*).  Τέλος, το τραγούδι συνδέεται μουσικά με το Breath (Reprise) (αρχικός τίτλος: Home Again), και στο οποίο επιφανειακά φαίνεται πως αφορά στο να ξεκουράζεται κανείς σπίτι του δίπλα στη φωτιά. Στην ουσία όμως, κατακρίνει την Εκκλησία και τη Θρησκεία με έναν αρκετά έμμεσο τρόπο.
 

Κατηγορία:Τραγούδια του 1973
Κατηγορία:Τραγούδια των Pink Floyd
Τα Τετράποδα (τοιχογραφία)

thumb|right|300px|Η τοιχογραφία με τα τετράποδα.
"**Τα τετράποδα**" είναι τοιχογραφία της ώριμης *[[Κυκλαδικός πολιτισμός|Υστεροκυκλαδικής Ι]]* περιόδου, η οποία κοσμούσε τοίχο του δωματίου Β6 του **Κτιρίου Β** του προϊστορικού οικισμού του Ακρωτηρίου. Μέχρι σήμερα έχουν βρεθεί μόνο σπαράγματα. Στην αρχή είχε θεωρηθεί ότι απεικονίζονταν σκυλιά, όμως μετά την εύρεση περισσότερων σπαραγμάτων, πιστεύεται ότι απεικονίζονται μοσχαράκια.

Η τοιχογραφία βρίσκεται στο **Μουσείο Προϊστορικής Θήρας**, στα Φηρά της Σαντορίνης.

## Εξωτερικοί σύνδεσμοι
* The Thera Foundation 

Τετραποδα
Κατηγορία:Τοιχογραφίες
Νωπογραφία

Η **νωπογραφία** ή *φρεσκογραφία* (Ιταλικά: *affresco*) είναι τεχνική για την δημιουργία τοιχογραφιών, με βάση την οποία τα χρώματα απλώνονται απευθείας σε νωπή επιφάνεια. Με τον τρόπο αυτό τα χρώματα διατηρούνται για πολύ μεγάλα χρονικά διαστήματα. Κοιτίδα της τεχνικής της νωπογραφίας θεωρείται η Μινωική Κρήτη. Πάντως, όλες οι αιγαιακές τοιχογραφίες της εποχής του Χαλκού ήταν νωπογραφίες, αν και σε κάποιες περιπτώσεις λεπτομέρειες είχαν προστεθεί αργότερα.

## Πινακοθήκη

Αρχείο:Knossos Trone.JPG|Η αίθουσα του θρόνου στην Κνωσσό.
Αρχείο:Akrotiri Spring Fresco.jpg|Τοιχογραφία της εποχής του χαλκού στο Ακρωτήρι της Σαντορίνης.
File:Herkulaneischer Meister 002b.jpg|Ρωμαϊκή τοιχογραφία, λεγόμενη «Σαπφώ» από την Πομπηία.
File:Tiepolo Pisani.JPG|Τοιχογραφία στη Βίλα Πισάνι του Τιέπολο.


## Παραπομπές


Κατηγορία:Τεχνικές ζωγραφικής
Φύλλο συκής

**Φύλλο συκής** είναι το αντικείμενο που χρησιμοποιήθηκε στην τέχνη κατά  τον 15ο αιώνα και αργότερα για να καλυφθούν τα γεννητικά όργανα σε απεικονίσεις ανθρώπων σε αγάλματα ή σε πίνακες.

Σύμφωνα με την Παλαιά Διαθήκη (κεφ.3), ο Αδάμ και η Εύα έφαγαν τον απαγορευμένο καρπό, "" (άνοιξαν τα μάτια τους και κατάλαβαν ότι ήταν γυμνοί και έραψαν φύλλα συκής και έφτιαξαν περιζώματα για τον εαυτό τους). Έχοντας αυτό σαν παράδειγμα, οι καλλιτέχνες του 15ου αιώνα, κατά την Αναγέννηση, αναγκάστηκαν να καλύψουν τα γεννητικά όργανα σε νέα αλλά και σε υπάρχοντα έργα τέχνης.

Κατηγορία:Αγία Γραφή
Κατηγορία:Βιβλικές εκφράσεις
Μουσείο Τέχνης του Τελ Αβίβ

Το **Μουσείο Τέχνης του Τελ Αβίβ** είναι το σημαντικότερο μουσείο τέχνης στο Ισραήλ και ένα σημαντικό μουσείο σύγχρονης τέχνης διεθνώς. Ιδρύθηκε το 1932 στην κατοικία του Μάγιερ Ντιγκεντσόφ και το 1971 μετακόμισε σε νέες εγκαταστάσεις. Εκθέτει έργα τέχνης κύριος της Ευρωπαϊκής πρωτοπορίας του 20ου αιώνα, και σύγχρονη τέχνη από το Ισραήλ. Διάφορα ρεύματα όπως ο Ιμπρεσιονισμός και ο εξπρεσιονισμός αντιπροσωπεύονται με έργα τέχνης μεγάλων καλλιτεχνών. 

## Καλλιτέχνες με έργα τους στο μουσείο
*Κλωντ Μονέ
*Καμίλ Πισαρό
*Πιερ Ωγκύστ Ρενουάρ
*Πωλ Σεζάν
*Ανρί Ματίς
*Αμεντέο Μοντιλιάνι
*Γκούσταφ Κλιμτ
*Χουάν Μιρό
*Βασίλι Καντίνσκι
*Μαρκ Σαγκάλ

## Παραπομπές


## Εξωτερικοί σύνδεσμοι
*The Tel Aviv Museum of Art
* Tel Aviv Museum of Art in telavivcity.com 
* Tel Aviv Museum of Art at ilMuseums.com

Τελ Αβιβ
Μουσειο τεχνης
Κατηγορία:Μουσεία μοντέρνας τέχνης
Σύβριτος

Η **Σίβρυτος** ή **Σύβριτα**, είναι αρχαία Μινωική πόλη στο Νομό Ρεθύμνου, νότια της επίσης αρχαίας πόλης Ελεύθερνα.

Βρίσκεται 31 χιλ από την πόλη του Ρεθύμνου (αρχ. Ρίθυμνα ή Ριθυμνία) στην επαρχία Αμαρίου στις ρίζες του Ψηλορείτη, στη θέση των σημερινών χωριών Θρόνος και Αγία Φωτεινή. 

Ιδρύθηκε κατά τους ύστερους Μινωικούς χρόνους και άκμασε έως τους Ρωμαϊκούς χρόνους, ακόμη και τα πρώτα χρόνια της Βενετοκρατίας. Η πόλη ήταν οχυρωμένη πάνω σε λόφο (σημ. "Κεφάλα") και είχε "κτήσεις" στις σημερινές επαρχίες Αμαρίου (Μοναστηράκι) και Αγίου Βασιλείου. Λιμάνι της ήταν η αρχαία Σουλία (σημ. Αγία Γαλήνη).  Στα ερείπια της πόλης βρέθηκαν τμήματα ακρόπολης, ερείπια οικιών με μωσαϊκά, αγγεία, ειδώλια και μεταλλικά σκεύη. Το νεκροταφείο αποκαλύφθηκε στα νοτιοδυτικά του χωριού Θρόνος. Διέθετε υδροδοτικό δίκτυο με μεταφορά του νερού από μεγάλη απόσταση.

Ήταν μια από τις πρώτες κρητικές πόλεις που έκοψαν νομίσματα (περίπου 15), με τη μορφή του Διονύσου, του Ερμή και του ΔΙΑ, και την λέξη *Σιβρυτίων* στην όψη. Πρέπει να καταστράφηκε από τους Άραβες Σαρακηνούς.

Έδωσε το όνομα στον σημερινό "Καποδιστριακό" Δήμο Σιβρύτου ο οποιος έχει έδρα το χωριό Αγία Φωτεινή και συγκροτείται από τους Ο.Τ.Α. Βολιωνών, Παντάνασσας, Πατσού, Αποστόλων, Θρόνου, Καλογέρου, Βισταγής, Μοναστηρακίου, Νευς Αμαρίου, Ανω Μέρους, Βρυσών, Γερακαρίου, Ελενών, και Μέρωνα με πληθυσμό περίπου 3.160 κατοίκους.

Κατηγορία:Πόλεις της αρχαίας Κρήτης
Πολυτεχνικό Πανεπιστήμιο της Καταλωνίας

Το **Πολυτεχνικό Πανεπιστήμιο της Καταλωνίας** είναι ένα δημόσιο ίδρυμα της ανώτερης - ανώτατης εκπαίδευσης και έχει ως αντικειμενική προτεραιότητα τη μελέτη, τη διδασκαλία, την έρευνα και τη μεταφορά του στην τεχνολογία.

Το Πανεπιστήμιο αυτό της Καταλωνίας είναι ένα από τα μεγαλύτερα πανεπιστήμια εφαρμοσμένης μηχανικής στην Ισπανία . Δημιουργήθηκε το 1968 μετά από την συμπτήξη διάφορων τεχνικών σχολών.
Συγκεκριμένα ομαδοποίησε τις ήδη υπάρχουσες κρατικές τεχνικές σχολές της Βαρκελώνης. Αυτές οι σχολές είχαν μια μεγάλη παράδοση και η προέλευσή τους ανάγεται, σε κάποια περίπτωση, στο μέσο του 18ου αιώνα όπως, παραδείγματος χάριν, το σχολείο των βιομηχανικών μηχανικών της Βαρκελώνης, που είχε άρχισει τις δραστηριότητες το μήνας Οκτωβρίο του 1851. Ο Πρόεδρος του ανώτερου πολυτεχνικού ιδρύματος Víctor de Buen, ήταν ο πρώτος διευθυντής του πανεπιστημίου

Το 2006 είχε 22 σχολές στην Καταλωνία που βρίσκονται στις πόλεις Βαρκελώνη , Castelldefels , Manresa , Sant Cugat del Vallès , Terrassa και Vilanova i la Geltrú . Το UPC 40.000σπουδαστές και 2.500 δασκάλους και ερευνητές. Είναι επίσης γνωστό για τον ισχυρότερο υπερυπολογιστή της φιλοξενώντας Ευρώπης (έτος 2006 ), MareNostrum .

## Σχολές Πανεπιστημίου

### Σύνεργασία U.P.C. - με Τ.Ε.Ι. Δυτικής Μακεδονίας
Από το ακαδημαϊκό έτος 2005 -2006 τα Τμήματα Μηχανολογίας και Ηλεκτρολογίας του Τ.Ε.Ι. Δυτικής Μακεδονίας και σε συνεργασία με το Πανεπιστήμιο U.P.C. της Καταλονίας υλοποιεί πρόγραμμα μεταπτυχιακών σπουδών στον τομέα της Μηχατρονικής.

Το Μεταπτυχιακό διεξάγεται στην Κοζάνη.
Τα μαθήματα γίνονται απο Έλληνες και Ισπανούς καθηγητές

## Δείτε επίσης
* Τεχνολογικό Εκπαιδευτικό Ίδρυμα Δυτικής Μακεδονίας
* MareNostrum
* Board of European Students of Technology

## Εξωτερικοί σύνδεσμοι
* Επίσημη Ιστοσελίδα του Ιδρύματος



Κατηγορία:Πανεπιστήμια στη Βαρκελώνη
Αλφόνσος των Βουρβόνων-Δύο Σικελιών (1841-1934)

Ο **Αλφόνσος** (ιταλ. *Alfonso di Borbone-Due Sicilie*, Καζέρτα, 28 Μαρτίου 1841 - Κάννες, 26 Μαΐου 1934) από τον Οίκο των Βουρβόνων-Δύο Σικελιών ήταν κόμης της Καζέρτα.

## Βιογραφία
Ο *Αλφόνσος Μαρία Ιωσήφ Αλβέρτος* ήταν ο τρίτος γιος του Φερδινάνδου Β΄ των Δύο Σικελιών και της Μαρίας Θηρεσίας, κόρης του Καρόλου της Αυστρίας, Δούκα του Τέσσεν. Ήταν δούκας της Καλαβρίας και κράτησε τον τίτλο σε ολόκληρη την ζωή του και τον κληρονόμησε κατόπιν ο μεγαλύτερος γιος του, Φερδινάνδος Πίος.

Ο Τζουζέπε Γκαριμπάλντι ανέτρεψε το 1861 την βουρβονική δυναστεία της Νάπολης υπό τον ετεροθαλή αδελφό του, Φραγκίσκο, ολοκληρώνοντας την κατάκτηση ολόκληρης της Ιταλίας για λογαριασμό του Βίκτωρα Εμμανουήλ Β΄. Τον Δεκέμβριο του 1894, με τον θάνατο του Φραγκίσκου, έγινε αρχηγός και διάδοχος του Οίκου των Βουρβόνων-Δύο Σικελιών.

## Οικογένεια
Νυμφεύτηκε το 1868 την εξαδέλφη του Μαρία Αντωνία των Βουρβόνων-Δύο Σικελιών (1851 - 1936), κόρη του Φραγκίσκου, Κόμη του Τράπανι. Παιδιά τους ήταν:
* Φερδινάνδος Πίος (1869 - 1960), Δούκας της Καλαβρίας.
* Κάρολος (1870 - 1949), Πρίγκιπας των Βουρβόνων-Δύο Σικελιών.
* Φραγκίσκος ντι Πάουλα (1873 - 1876).
* Μαρία Ιμμακουλάτα (1874 - 1947), παντρεύτηκε τον Ιωάννη Γεώργιο της Σαξονίας.
* Μαρία Χριστίνα (1877 - 1947), παντρεύτηκε τον Πέτρο Φερδινάνδο της Αυστρίας.
* Μαρία Πία (1878 - 1973), παντρεύτηκε τον Λουδοβίκο της Ορλεάνης-Μπραγκάνσα.
* Μαρία Ιωσηφίνα (1880 - 1971), παντρεύτηκε τον κόμη Αλφρέντο Γκαλάντι.
* Ιανουάριος (1882 - 1944), Πρίγκιπας των Βουρβόνων-Δύο Σικελιών.
* Ρανιέ (1883 - 1973), Δούκας του Κάστρο.
* Φίλιππος (1885 - 1949), Πρίγκιπας των Βουρβόνων-Δύο Σικελιών.
* Φραγκίσκος ντε Ασσίζι (1888 - 1914), Πρίγκιπας των Βουρβόνων-Δύο Σικελιών.
* Γαβριήλ (1897 - 1975), Πρίγκιπας των Βουρβόνων-Δύο Σικελιών.

## Πρόγονοι


## Παραπομπές


## Εξωτερικοί σύνδεσμοι
* 

Κατηγορία:Οίκος των Βουρβόνων-Ισπανίας
Κατηγορία:Δούκες της Καλαβρίας
Κατηγορία:Οίκος των Βουρβόνων-Δύο Σικελιών
Φερδινάνδος Πίος των Βουρβόνων-Δύο Σικελιών

Ο **Φερδινάνδος Πίος** (ιταλ. *Ferdinando Pio di Borbone-Due Sicilie*, 25 Ιουλίου 1869 - 7 Ιανουαρίου 1960) του Οίκου των Βουρβόνων-Δύο Σικελιών ήταν δούκας της Καλαβρίας (1934-1960).

## Βιογραφία
Ο *Φερδινάνδος Πίος Μαρία* ήταν το πρώτο παιδί και ο πρώτος γιος και διάδοχος του Αλφόνσου των Βουρβόνων-Δύο Σικελιών, Κόμη της Καζέρτα, και της Μαρίας Αντουανέτας, κόρης του Φραγκίσκου δε Πάουλα των Βουρβόνων-Δύο Σικελιών, Κόμη του Τράπανι.

Διαδέχθηκε τον υπέργηρο, 93 ετών, πατέρα του ως δούκας της Καλαβρίας και αρχηγός του Οίκου των Βουρβόνων-Δύο Σικελιών.

Απεβίωσε και αυτός υπέργηρος, 91 ετών. Επειδή δεν είχε γιο, στην ηγεσία του Οίκου τον διαδέχθηκε ο ανιψιός του, Αλφόνσος.

## Οικογένεια
Νυμφεύτηκε τη Μαρία Λουδοβίκα Θηρεσία των Βίττελσμπαχ, κόρη του Λουδοβίκου Γ΄ της Βαυαρίας, και είχε έξι τέκνα:
* *Μαρία Αντωνία* Λεωνή (1898 - 1957).
* Μαρία Χριστίνα (1899 - 1985), παντρεύτηκε το Μανουέλ Σοτομαγιόρ-Λούνα, αντιπρόεδρο του Εκουαδόρ.
* *Ρογήρος* Μαρία (1901 - 1914), Δούκας του Νότο.
* *Βαρβάρα* Μαρία Αντωνία Λεοπολδίνη (1902 - 1927), παντρεύτηκε τον κόμη Φραντς Ξάφερ του Στόλμπεργκ-Βέρνιγκροντε.
* Λουκία (1908 - 2001), παντρεύτηκε τον Ευγένιο της Σαβοΐας-Γένουας.
* Ουρράκα (1913 - 1999).

## Πρόγονοι



## Αναφορές


Κατηγορία:Μονάρχες της Ιταλίας
Κατηγορία:Οίκος των Βουρβόνων-Δύο Σικελιών
Κατηγορία:Δούκες της Καλαβρίας
Κάρολος των Βουρβόνων-Δύο Σικελιών (1870-1949)

Ο **Κάρολος** (ιταλ. *Carlo di Borbone-Due Sicilie*, 10 Νοεμβρίου 1870 - 11 Νοεμβρίου 1949) του Οίκου των Βουρβόνων-Δύο Σικελιών ήταν πρίγκιπας των Δύο Σικελιών.

## Βιογραφία
Ο *Κάρολος Μαρία Φραγκίσκος ντε Ασσίζι Πασχάλιος Φερδινάνδος Αντώνιος ντι Πάντοβα Φραγκίσκος ντε Πάολα Αλφόνσος Ανδρέας Αβελίνος Ταγκρέδος* ήταν το δεύτερο παιδί και ο δεύτερος γιος του Αλφόνσου των Βουρβόνων-Δύο Σικελιών, Κόμη της Καζέρτα, και της Μαρίας Αντωνίας των Βουρβόνων-Δύο Σικελιών, κόρης του Φραγκίσκου δε Πάουλα των Βουρβόνων-Δύο Σικελιών, Κόμη του Τράπανι. 

## Οικογένεια
Νυμφεύτηκε σε πρώτο γάμο (1901) τη Μαρία δε λας Μερθέδες των Βουρβόνων-Ισπανίας, κόρη του Αλφόνσου ΙΒ΄ της Ισπανίας, και έκαναν τρία παιδιά:
* Αλφόνσος (1901 - 1964), Δούκας της Καλαβρίας.
* *Φερδινάνδος* Μαρία Αντώνιος Αλφόνσος Κάρολος Φρειδερίκος Ιγνάτιος Αλδέγαρος (1903 - 1905).
* Ισαβέλλα Αλφόνσα (1904 - 1985), παντρεύτηκε τον Πολωνό κόμη Γιαν-Κάντυ Ζαμόυσκι, γιο της Μαρίας Καρολίνας των Βουρβόνων-Δύο Σικελιών (κόρης του Φραγκίσκου, Κόμη του Τράπανι).

Μετά τον πρόωρο θάνατο της πρώτης συζύγου του το 1904, ο Κάρολος έκανε δεύτερο γάμο (1907)  με τη Λουίζα της Ορλεάνης, κόρη του Φιλίππου, Κόμη του Παρισιού. Απέκτησαν τέσσερα παιδιά:
* *Κάρολος* Μαρία Φερδινάνδος Φίλιππος Ιουστινιανός (1908 - 1936), Πρίγκιπας των Δύο Σικελιών, σκοτώθηκα κατά τον Ισπανικό Εμφύλιο.
* Μαρία δε λος Ντολόρες (= του Άλγους) (1909 - 1996), παντρεύτηκε τον Άουγκουστυν Γιόζεφ Τσαρτορύσκι.
* Μαρία δε λας Μερθέδες (= του Ελέους) (1910 - 2000), παντρεύτηκε τον Ιωάννη, Κόμη της Βαρκελώνης. Ήταν οι γονείς του
** Χουάν Κάρλος (γενν. 1938), τέως Βασιλιά της Ισπανίας.
* Μαρία ντε λα Εσπεράνθα (= της Ελπίδας) (1914 - 2005), παντρεύτηκε τον Πέτρο Γάστωνα της Ορλεάνης-Μπραγκάνσα.

## Πρόγονοι



## Αναφορές


Κατηγορία:Μονάρχες της Ιταλίας
Κατηγορία:Οίκος των Βουρβόνων-Ισπανίας
Κατηγορία:Οίκος των Βουρβόνων-Δύο Σικελιών
Μαρία δε λας Μερθέδες των Βουρβόνων-Δύο Σικελιών

Η **Μαρία δε λας Μερθέδες των Βουρβόνων-Δύο Σικελιών** (ισπανική προφορά ΔΦΑ [maˈɾi.a merˈθeðes]: *María de las Mercedes de Borbón-Dos Sicilias y Orléans*, 23 Δεκεμβρίου 1910 - 2 Ιανουαρίου 2000) ήταν πριγκίπισσα των Βουρβόνων-Δύο Σικελιών και πριγκίπισσα της Ισπανίας. Μητέρα του Χουάν Κάρλος, τέως Βασιλιά της Ισπανίας, γνωστή στην Ισπανία ως *βασιλομήτωρ Μαρία*.

## Βιογραφία
Η *Μαρία του Ελέους Χριστίνα Ιανουαρία Ισαβέλλα Λουίζα Καρολίνα Βικτωρία των Αγίων Πάντων* ήταν το δεύτερο παιδί και κόρη του Ινφάντε Καρόλου των Βουρβόνων-Δύο Σικελιών και της Λουίζας της Ορλεάνης, κόρης του Φιλίππου, Δούκα της Ορλεάνης, γνωστού ως *Κόμη του Παρισιού*. Ήταν δισεγγονή του Φερδινάνδου Β΄ των Δύο Σικελιών. Η οικογένεια της μετακινήθηκε στη Σεβίλλη, όταν ο πατέρας της διορίστηκε στρατιωτικός αρχηγός της επαρχίας.

Με την κήρυξη της δεύτερης Ισπανικής δημοκρατίας, εξορίστηκε στις Κάννες και αργότερα στο Παρίσι, όπου σπούδασε τέχνες στο Λούβρο. Στις 14 Ιανουαρίου 1935 παραβρέθηκε στη Ρώμη στους γάμους της  Βεατρίκης της Ισπανίας, κόρης του Αλφόνσου ΙΓ΄ της Ισπανίας, και γνώρισε τον μέλλοντα σύζυγο της Ιωάννη, τέταρτο γιο του Αλφόνσου.

Παντρεύτηκαν επίσης στη Ρώμη στις 12 Οκτωβρίου 1935, και όταν ο σύζυγος της πήρε τον τίτλο του *[[Κόμης|κόμη]] της [[Βαρκελώνη]]ς*, αυτή πήρε τον τίτλο της *κόμισσας*.

Το 1976, με την επαναφορά του θεσμού της βασιλείας στην Ισπανία στο πρόσωπο του γιου της, Χουάν Κάρλος, επανήλθε με τον σύζυγο της στην Ισπανία, ο οποίος αποποιήθηκε τα δικαιώματα του για λογαριασμό του γιου τους. Το 1985 σε ατύχημα σε πτώση από καρέκλα έσπασε τον μηρό της και έμεινε ανάπηρη για το υπόλοιπο της ζωής της. Το 1993 ήδη υπέργηρη χήρεψε, ενώ πέθανε από καρδιακή προσβολή σε ηλικία 89 ετών στην τελετή του εορτασμού του νέου χρόνου (2000).

Ήταν φανατική οπαδός της ανδαλουσιανής τέχνης.

## Οικογένεια
Η Μαρία δε λας Μερθέδες παντρεύτηκε το 1935 τον Ιωάννη, Κόμη της Βαρκελώνης, και απέκτησε τέσσερα τέκνα:
* Πιλάρ (1936 - 2020), Δούκισσα του Μπαδαχόθ. Παντρεύτηκε το 1967 τον Λούις Γκόμεθ-Αθέμπο υ δε Εστράδα, Υποκόμη του δε λα Τόρρε. Απέκτησαν 5 παιδιά.
* Χουάν Κάρλος Α΄ (γενν. 1938), Βασιλιάς της Ισπανίας (1975-2014), παντρεύτηκε το 1962 τη Σοφία της Ελλάδας & της Δανίας. Απέκτησαν 3 παιδιά, μεταξύ των οποίων
** Φίλιππος ΣΤ΄ (γενν. 1968), Βασιλιάς της Ισπανίας.
* Μαργαρίτα (γενν. 1939), Δούκισσα της Σόρια και του Ερνάνι. Παντρεύτηκε το 1972 τον δον Κάρλος Θουρίτα υ Ντελγάδο, ιατρό πνευμονολόγο. Απέκτησαν 2 παιδιά.
* Αλφόνσος (1941 - 1956), Πρίγκιπας της Ισπανίας.

## Τίτλοι
*23 Οκτωβρίου 1910 - 11 Οκτωβρίου 1935: *Η Βασιλική Υψηλότητα* Πριγκίπισσα Μαρία δε λας Μερθέδες των Βουρβόνων-Δύο Σικελιών
*12 Οκτωβρίου 1935 - 7 Μαρτίου 1941: *Η Βασιλική Υψηλότητα* Ινφάντα Μαρία δε λας Μερθέδες της Ισπανίας
*8 Μαρτίου 1941 - 30 Μαρτίου 1993: *Η Βασιλική Υψηλότητα* Η Κόμισσα της Βαρκελώνης
*1 Απριλίου 1993 - 2 Ιανουαρίου 2000: *Η Βασιλική Υψηλότητα* Η Χήρα Κόμισσα της Βαρκελώνης

## Πρόγονοι





## Παραπομπές

## Εξωτερικοί σύνδεσμοι
* 

Κατηγορία:Βασιλομήτωρ
Κατηγορία:Οίκος των Βουρβόνων-Ισπανίας
Κατηγορία:Ισπανίδες Ινφάντας
Κατηγορία:Πριγκίπισσες των Βουρβόνων-Δύο Σικελιών
Κατηγορία:Κόμισσες της Βαρκελώνης
Πορφύρα

*Πορφύρα (ασθένεια): ασθένεια
*Πορφύρα (όστρακο): όστρακο
*Πορφύρα (χρωστική): χρωστική ουσία
Πορφύρα (χρωστική)

thumb|right|Είδος κοχυλιού (τύπου Murex) που δίνει βαφή πορφύρα.
[thumb|Ο [Ιουστινιανός Α΄ ντυμένος τον πορφυρό μανδύα του Αυτοκράτορα]]
Η **πορφύρα** είναι φυσική χρωστική ουσία με ανεξίτηλο βαθυκόκκινο χρώμα, η οποία είναι γνωστή από τα αρχαιότερα χρόνια ως «βασιλική» βαφή. Ο όρος πορφύρα χρησιμοποιήθηκε τόσο για την ίδια τη βαφή, όσο και για τα κοχύλια από τα οποία παράγεται, καθώς και για τα ενδύματα που βάφονταν με το χρώμα της πορφύρας. 

Ήταν ιδιαίτερα πολύτιμη βαφή λόγω της δυσκολίας παρασκευής και της σπανιότητας των οστράκων από τα οποία παράγεται, οπότε η χρήση ενδυμάτων βαμμένων με πορφύρα ήταν από την κλασσική αρχαιότητα ένδειξη πλούτου και εξουσίας. Έτσι, με το χρώμα της πορφύρας βάφονταν μεταξύ άλλων ορισμένα ενδύματα βασιλιάδων και αυτοκρατόρων. Γνωστές άλλωστε οι λέξεις πορφυρογέννητος και πορφυρογέννητη, για τα παιδιά που γεννήθηκαν όταν ο πατέρας τους ήταν αυτοκράτορας, σε ένα ειδικό δωμάτιο με πορφυρούς τοίχους. Κατά την συνήθεια της εποχής τα νεογέννητα παιδιά των αυτοκρατόρων τα ακουμπούσαν σε ύφασμα πορφυρού χρώματος. 

## Πορφυρό της [[Τύρος|Τύρου]]
Το συγκεκριμένο χρώμα της πορφύρας, όπως και τα περισσότερα χρώματα, δεν αποδίδονται με ακρίβεια στην οθόνη του ηλεκτρονικού υπολογιστή. Επιπλέον, οι χρωματικές αποκλίσεις του, που παρατηρούνται σε διάφορα ιστορικά έργα τέχνης (ψηφιδωτά, υφάσματα, βιβλιοδεσίες κλπ), καθιστούν τη σύγχρονη αναπαραγωγή του κατά προσέγγιση. Τα παρακάτω χρωματικά δείγματα δίνουν μια ιδέα αρκετά κοντά στο αυθεντικό. 

_________ 
_________ 

Το δεύτερο δείγμα ονομάζεται «Πορφυρό της Τύρου», όρος που θεωρείται συνώνυμος της πορφύρας.

## Παραπομπές


Κατηγορία:Χρωστικές
Δεξαμενή καθαρμών

"**Δεξαμενές καθαρμών**" έχουν ονομαστεί από τους αρχαιολόγους υπόγειοι τελετουργικοί χώροι που υπήρχαν στα Μινωικά ανάκτορα καθώς και σε δημόσια κτίρια της ίδιας περιόδου σε άλλες περιοχές, όπως στην Ξεστή 3 του προϊστορικού οικισμού του Ακρωτηρίου της Σαντορίνης. Η χρήση τους δεν είναι ακόμα εξακριβωμένη.

## Εξωτερικοί Σύνδεσμοι
*Πανεπιστήμιο της Οκλαχόμα, Η δεξαμενή καθαρμών της Ξεστής 3 του Ακρωτηρίου Θήρας

Κατηγορία:Αρχαιολογικά ευρήματα
Κατηγορία:Μινωικός πολιτισμός
Κατηγορία:Αρχαιολογικά ευρήματα στη Θήρα
Μαρία Ισαβέλλα της Ισπανίας

Η **Μαρία Ισαβέλλα** (ισπαν. *Maria Isabela de Borbón*, 6 Ιουλίου 1789 - 13 Σεπτεμβρίου 1848) του Οίκου των Βουρβόνων ήταν πριγκίπισσα της Ισπανίας και με τους γάμους της έγινε πρώτα βασίλισσα των Δύο Σικελιών και μετά κόμισσα του Μπάλτσο των δουκών του Πρεζεντσάνο.

## Βιογραφία
Ήταν το ενδέκατο παιδί και η πέμπτη (τέταρτη επιβιώσασα) κόρη του Καρόλoυ Δ΄ της Ισπανίας και της εξαδέλφης του, Μαρίας Λουίζας, κόρης του Φιλίππου της Πάρμας.

Παντρεύτηκε το 1802 τον πρώτο της εξάδελφο, Φραγκίσκο της Νάπολης και της Σικελίας, μεγαλύτερο γιο του Φερδινάνδου Γ΄ της Σικελίας &  Δ΄ της Νάπολης και της Μαρίας Καρολίνας της Αυστρίας. Η Μαρία Ισαβέλλα ήταν η δεύτερη σύζυγός του. Παρέμεινε χήρα για εννιά χρόνια και στη συνέχεια παντρεύτηκε σε ηλικία 50 ετών το Φραντσέσκο, Κόμη του Μπάλτσο (1805 - 1882), ο οποίος ήταν σε ηλικία 34 ετών.

Ήταν μητέρα δώδεκα παιδιών, ανάμεσα στα οποία ήταν και ο μετέπειτα αυταρχικός Φερδινάνδος Β΄ των Δύο Σικελιών.

## Οικογένεια
Παντρεύτηκε πρώτα το 1801 τον εξάδελφό της, Φραγκίσκο Α΄ των Δύο Σικελιών και είχε δώδεκα τέκνα:
* Λουίζα Καρλόττα (1804 - 1844), παντρεύτηκε το Φραγκίσκο δε Πάουλα του Κάδιθ.
* Μαρία Χριστίνα (1806 - 1878), παντρεύτηκε πρώτα τον εξάδελφο του πατέρα της, Φερδινάνδο Ζ΄ της Ισπανίας, και έπειτα τον Φερντινάντ Μούνοθ, Δούκα του Ριανθάρες.
* Φερδινάνδος Β΄ (1810 - 1859), Βασιλιάς των Δύο Σικελιών.
* Κάρολος Φερδινάνδος (1811 - 1862), Πρίγκιπας της Κάπουα.
* Λεοπόλδος (1813 - 1860), Κόμης των Συρακουσών.
* Μαρία Αντωνία (1814 - 1898), παντρεύτηκε τον Λεοπόλδο Β΄ της Τοσκάνης.
* Αντώνιος (1816 - 1843), Κόμης του Λέτσε.
* Μαρία Αμαλία (1818 - 1857), παντρεύτηκε το Σεβαστιανό της Ισπανίας.
* Μαρία Καρολίνα (1820 - 1861), παντρεύτηκε τον Κάρολο Λουδοβίκο, Κόμη του Μοντεμολίν.
* Θηρεσία Χριστίνα (1822 - 1889), παντρεύτηκε τον Πέτρο Β΄ της Βραζιλίας.
* Λουδοβίκος (1824 - 1897), Κόμης της Άκουιλα.
* Φραγκίσκος ντι Πάολα (1827 - 1892), Κόμης του Τράπανι.

Το 1830 απεβίωσε ο Φραγκίσκος Α΄ και το 1839 η Μαρία Ισαβέλλα παντρεύτηκε το Φραντσέσκο, Κόμη του Μπάλτσο, των δουκών του Πρεζεντσάνο (1805-1882), υπολοχαγό από παλαιά ευγενή οικογένεια, που περιέπεσε σε ένδεια. Αυτή ήταν 50 και εκείνος 34 ετών. Δεν απέκτησαν απογόνους.

## Πρόγονοι

## Αναφορές


Κατηγορία:Οίκος των Βουρβόνων-Ισπανίας
Κατηγορία:Βασιλομήτωρ
Κατηγορία:Ισπανίδες Ινφάντας
Κατηγορία:Πριγκίπισσες των Βουρβόνων-Δύο Σικελιών
Κατηγορία:Δούκισσες της Καλαβρίας
Κατηγορία:Βασίλισσες των Δύο Σικελιών
Καλδέρα

[thumb|200px|right|Η καλδέρα της [Σαντορίνη|Σαντορίνης.]]
thumb|400 px|Πανοραμική άποψη της Καλδέρας από την Οία.

**Καλδέρα** ή **Καλντέρα** (Ισπανικά *caldera*: «καζάνι») ονομάζεται εδαφική κοιλότητα που σχηματίζεται όταν υποχωρεί το τμήμα ενός ηφαιστειακού κώνου ή όταν διαβρώνονται βαθμιαία τα εσωτερικά τοιχώματά του.

Χαρακτηριστική καλδέρα στην Ελλάδα είναι αυτή της Σαντορίνης που σχηματίσθηκε περίπου το 1613 π.Χ. με την Μινωική έκρηξη. Το περίγραμμα της καλδέρας της Σαντορίνης σχηματιζεται από τα νησιά Σαντορίνη, Ασπρονήσι και Θηρασία. Στο κέντρο της καλδέρας υφίστανται η Παλαιά και η Νέα Καμένη που αποτελούν ψυγμένη - στερεοποιημένη λάβα. Η Παλαιά Καμένη δημιουργήθηκε με την έκρηξη που σημειώθηκε το 47 μ.Χ. και στη συνέχεια τετραπλασιάστηκε η επιφάνειά της με την έκρηξη του 726 μ.Χ. Περίπου 850 χρόνια αργότερα εμφανίσθηκε η Μικρη Καμένη η οποία μετά από 350 χρόνια ακόμη σε νέα έκρηξη ενσωματώθηκε με τη Νέα Καμμένη.
 
Μέχρι το 1940 πάνω στη Νέα Καμένη είχαν δημιουργηθεί δύο κρατήρες, από όπου εξακολουθούν να διαφεύγουν ατμίδες. Στην έκρηξη του 1950 απ΄ αυτούς τινάχθηκε μάγμα σε ύψος ενάμισι χιλιόμετρο. Κατά την τελευταία έκρηξη και σεισμό του 1956 στην καλδέρα αυτή ανυψώθηκε τσουνάμι που κατέστρεψε όλα τα πλωτά που υπήρχαν στην περιοχή καθώς και σχεδόν όλα τα παράλια κτίσματα της ευρύτερης περιοχής. Τότε η Σαντορίνη θρήνησε 53 θύματα. 
Σήμερα ο χώρος είναι επισκέψιμος με πλοιάριο που προσεγγίζει σε υφιστάμενο μικρό όρμο της Νέας Καμένης, όπου ονομάζεται Ερινιά από το όνομα του αρχαίου θεού Ερινεού ο θεός της συκιάς (Ιλιάδα Ομήρου). 

Η διάμετρος της Καλδέρας της Σαντορίνης φθάνει τα 16 χλμ.

## Εξωτερικοί σύνδεσμοι
* 
* 

Κατηγορία:Ηφαιστειολογία
Κατηγορία:Ηφαίστεια
Επαρχίες της Λιθουανίας

Το έδαφος της Λιθουανίας διαιρείται σε **10 επαρχίες** (λιθουανικά: ενικός *apskritis*, πληθυντικός *apskritys*), που ονομάζονται όπως οι πρωτεύουσές τους. Οι επαρχίες διαιρούνται σε 60 δήμους (λιθουανικά: ενικός *savivaldyb;*, πληθυντικός *savivaldybės*): 9 δήμοι πόλεων, 43 δήμοι περιοχής και 8 δήμοι. Κάθε δήμος διαιρείται έπειτα σε δημογεροντίες (λιθουανικά: ενικός *seniūnija*, πληθυντικός *seniūnijos*). Αυτή η διαίρεση δημιουργήθηκε το 1994 και τροποποιήθηκε ελαφρώς το 2000.

Οι επαρχίες κυβερνιούνται από τους κυβερνήτες (λιθουανικά: ενικός αριθμός - *apskrities viršininkas*, πληθυντικός - *apskrities viršininkai*) που διορίζονται από την κεντρική κυβέρνηση στο Βίλνιους. Το αρχικό καθήκον τους είναι να εξασφαλίσουν ότι οι δήμοι υπακούν τους νόμους και το σύνταγμα της Λιθουανίας.
 

# Επαρχία Αλίτους
# Επαρχία Βίλνιους
# Επαρχία Κάουνας
# Επαρχία Κλάιπεντα
# Επαρχία Μαριγιάμπολε
# Επαρχία Ουτενά
# Επαρχία Πανεβεζίς
# Επαρχία Σιαουλιάι
# Επαρχία Ταουραγκέ
# Επαρχία Τελσιάι
Φερδινάνδος Α΄ της Πάρμας

Ο **Φερδινάνδος Α΄ της Πάρμας** (, 20 Ιανουαρίου 1751 - 9 Οκτωβρίου 1802) από τον Οίκο των Βουρβόνων-Ισπανίας ήταν δούκας της Πάρμα (1765-1802).

## Βιογραφία
Ο *Φερδινάνδος Μαρία Φίλιππος Λουδοβίκος Σεβαστιανός Φραγκίσκος Ιάκωβος* ήταν γιος του Φιλίππου της Πάρμα και της Λουίζας Ελισάβετ των Βουρβόνων, κόρης του Λουδοβίκου ΙΕ΄ της Γαλλίας. 

Με την συνθήκη του Αρανχουέθ (1801) παραχώρησε το Δουκάτο της Πάρμας στον Ναπολέοντα, που το είχε καταλάβει από το 1796. Ο γιος του, Λουδοβίκος, όμως, αργότερα ανταμείφθηκε από τον Ναπολέοντα, προκειμένου να εξασφαλίσει την ισπανική συμμαχία και δέχθηκε τμήμα του μεγάλου δουκάτου της Τοσκάνης σαν βασιλιάς της Ετρουρίας.

## Οικογένεια
Παντρεύτηκε τη Μαρία Αμαλία των Αψβούργων-Λωρραίνης, κόρη των αυτοκρατόρων Μαρίας Θηρεσίας και Φραγκίσκου Α΄, αδελφή της Μαρίας Αντουανέττας της Γαλλίας. Απέκτησαν εννέα παιδιά:
* Καρολίνα (1770 - 1804), παντρεύτηκε τον Μαξιμιλιανό της Σαξονίας.
* Λουδοβίκος Α΄ (1773 - 1803), Βασιλιάς της Ετρουρίας (Πάρμας).
* Μαρία Αντωνία (1774 - 1841), μοναχή του Τάγματος των Ουρσουλινών με το όνομα "αδελφή Λουίζα Μαρία".
* Καρλόττα Μαρία (1777 - 1812), ηγουμένη της Μονής του Κολόρνο του Τάγματος των Δομινικανών με το όνομα "αδελφή Υακίνθη Δομινίκη".
* Φίλιππος Μαρία (1783 - 1786), πέθανε από σκορβούτο.
* Μαρία Αντωνία Λουίζα (1784 - 1785), πέθανε από ευλογιά.
* Μαρία Λουίζα (1785 - 1789), πέθανε από πλευρίτιδα.
* θνησιγενή γιος (21 Μάϊου 1789).
* θνησιγενής κόρη (21 Μάϊου 1789).

## Πρόγονοι




## Παραπομπές


Κατηγορία:Δούκες της Πάρμας
Κατηγορία:Οίκος των Βουρβόνων-Πάρμας
Κατηγορία:Δούκες της Γκουαστάλα